gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl pt gl gl gl gl pt gl gl sv en sv fr de de gl gl gl gl gl gl gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O PSdeG advírtelle a Feijoo que se non pide a dimisión de Hernández estará “baixo sospeita”
Sábado, 24 de setembro de 2022
O presidente da xestora dos socialistas galegos, Ricardo Varela, dixo que o vindeiro presidente da Xunta non debe acudir ao debate de investidura da vindeira terza feira sen ter botado este deputado.
Tags: Agustín Hernández Alberte Núñez Feijoo Lei de Incompatibilidades Ricardo Varela
Na primeira xuntanza de traspaso de poderes: á esquerda da imaxe, Agustín Hernández, xunto a Pedro Puy, Méndez Romeu e Gumersindo Guinarte
O presidente da xestora do PSdeG, Ricardo Varela, advertiulle este domingo a Alberte Núñez Feijoo, futuro presidente da Xunta, que se non exixe a dimisión do deputado popular Agustín Hernández estará "baixo sospeita".
Así o manifestou nunha entrevista para unha cadea de radio, na que considerou que o "primeiro que debe facer" o futuro xefe do Goberno é pedirlle "ao anterior responsábel de Obras Públicas que poña ao seu dispor a súa acta como deputado". Nesta liña, tamen criticou o PP porque, segundo dixo, "están tratando de trasladar" a impresión de que o Goberno en funcións atrasa o traspaso de poderes. Segundo afirmou Varela, hai catro anos Fraga tardou 33 días en reunirse con Emilio Pérez Touriño. "agora piden que non se adxudiquen obras en funcións, que se paren os proxectos; debe ser que queren ter máis volume de obras para adxudicar con esa arte que xa lles coñecemos", acusou.
Cómpre lembrar que Agustín Hernández viña aparecendo destacado nas quinielas como un dos candidatos a ser o conselleiro de Política Territorial do próximo Goberno. Porén, a pasada semana sóubose que fora fichado por unha empresa á que fixera adxudicacións millonarias, apenas un par de meses despois de deixar o último goberno de Manuel Fraga. Por este feito o executivo saínte abriulle un expediente por incumprir a Lei de Incompatibilidades. A vindeira segunda feira Hernández encargaralle a un avogado independente un informe para demostrar que cumpriu coa Lei de 1996, e entregarao "esta mesma semana" na Consellaría de Presidencia, que é, segundo indicou o PPdeG, "a que en teoría abriu a investigación".
O futuro do PSdeG
En canto ao futuro seu partido, Varela sinalou que a maioría do PSdeG apoia a candidatura do conselleiro de Medio Ambiente en funcións, Manuel Vázquez. Repecto do seu propio futuro, Ricardo Varela confirmou que vai abandonar a vicepresidencia xeral do partido. "Se desaparece este caro decidirase na executiva. Quero darlle toda a liberdade do mundo ao secretario xeral para que propoña a súa dirección e a súa estrutura", argumentou.
Ademais, afirmou que se vai incorporar "xente nova" ao PSdeG porque "é a que ten que llevar as rendas do partido non dentro de moito tempo", para o que "tienen que saír do banco e meterse na política", concluíu.
Sercoysa argumenta que Hernández é un dos enxeñeiros "máis recoñecidos" no sector en Galiza
O PPdeG acusa o goberno saínte de "desvergoña sen límites"
Expediente da Xunta a Agustín Hernández por incumprir a lei de Incompatibilidades
Para "manter a cordialidade" o PP pídelle á Xunta que non haxa máis adxudicacións
Feijoo preguntaralle a Touriño polo estado das arcas públicas no traspaso de poderes
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto